CELEX: 62015TN0314
Language: et
Date: 2015-06-02 00:00:00
Title: Kohtuasi T-314/15: 2. juunil 2015 esitatud hagi – Kreeka versus komisjon

24.8.2015   
            
            
               ET
            
            
               Euroopa Liidu Teataja
            
            
               C 279/40
            
         2. juunil 2015 esitatud hagi – Kreeka versus komisjon
   (Kohtuasi T-314/15)
   (2015/C 279/50)
   Kohtumenetluse keel: kreeka
   
      Pooled
   
   
      Hageja: Kreeka (esindajad: K. Boskovits ja L. Kotroni)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada komisjoni 23. märtsi 2015. aasta otsus SA.28876 (2012/C) (ex 2012/NN), mis käsitleb riigiabi, mille Kreeka andis äriühingule Pireuse sadama konteineriterminal ja Cosco Pacific Limited;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja viis väidet.
   
               1.
            
            
               Esimene väide, et on rikutud Kreeka Vabariigi kaitseõigusi.
               
                           —
                        
                        
                           Selle väite põhjenduseks väidab Kreeka Vabariik, et otsuses selle kohta, et on antud riigiabi, on kasutatud uut faktilist ja õiguslikku alust võrreldes sellega, mida kasutati menetluse algatamise otsuses.
                        
                     
         
               2.
            
            
               Teine väide, et ELTL artikli 107 lõiget 1 on riigiabi mõiste osas valesti tõlgendatud.
               
                           —
                        
                        
                           Selle väite põhjenduseks väidab Kreeka Vabariik, et kõnealusel meetmel puudub majanduslik eelis ja see pole valikuline ning kostja ei märkinud korrektselt kõnealuse meetme referentssüsteemi, ei hinnanud õiguslikke ja faktilisi olukordi, mis oluliselt erinevad ettevõtjate puhul, kes tegutsevad avaliku sektori taristuprojektide valdkonnas sellise kontsessioonilepingu alusel, millel on sama ese, mistõttu rikkus kostja kõnealuse meetme aluseks olevaid üldise maksusüsteemi üldpõhimõtteid.
                        
                     
         
               3.
            
            
               Kolmas väide, et kõnealust riigiabi puudutav põhjendus on ekslik, puudulik ja vasturääkiv.
               
                           —
                        
                        
                           Selle väite põhjenduseks väidab Kreeka Vabariik, et põhjendus on ekslik, puudulik ja vasturääkiv järgmist puudutavas: a) abi andmine riiklikest vahenditest, b) valikuliste eeliste esinemine, c) võrdlemine sarnaste maksualaste sätetega, mis käsitlevad kontsessioonilepinguid avaliku sektori taristuprojektide valdkonnas, mille komisjon on heaks kiitnud, ning d) konkurentsi moonutamine ja liikmesriikide vahelise kaubanduse kahjustamine.
                        
                     
         
               4.
            
            
               Neljas väide, et ELTL artikli 107 lõiget 3 on valesti tõlgendatud osas, mis puudutab abi kokkusobivust ühisturuga.
               
                           —
                        
                        
                           Selle väite põhjenduseks väidab Kreeka Vabariik, et kostja on valesti hinnanud regionaalse kokkusobiva abi ning ühiste huvide eesmärgi saavutamiseks vajaliku ja proportsionaalse abi olemasolu.
                        
                     
         
               5.
            
            
               Viies väide, et abi on valesti kvalifitseeritud ja on rikutud liidu õiguse üldpõhimõtteid tagasinõudmise valdkonnas.
               
                           —
                        
                        
                           Selle väite põhjenduseks väidab Kreeka Vabariik, et kostja on valinud abi kvalifitseerimiseks vale meetodi ja rikkunud võrdse kohtlemise põhimõtet.